Ослобођење Београда затекло је зграду Уролошке клинике опљачкану од стране окупатора, који су је потпуно испразнили. Шест дана по ослобођењу града 26. октобра 1944. године професор Коен се враћа у Београд и одмах одлази на Уролошку клинику, где започиње рад на обнови. Већ првих дана новембра Уролошка клиника ради као III одељак Главне војне болнице, примајући рањенике с фронта, а у исто време и као база за наставу из хирургије и урологије на Медицинском факултету.